**Peter Bowles** (1936–2022) var en engelsk skuespiller, spesielt kjent fra komiserien *Født på solsiden.* Han befattet seg mest med komiske roller.

Bowles medvirket i 31 filmer og 110 tv-produksjoner i løpet av karrieren. Han gjorde også flere sceneopptredener.

Liv og virke
------------

### Bakgrunn

Han ble født Peter John Bowles i London som sønn av Sarah Jane (pikenavn Harrison) og Herbert Reginald Bowles. Fra tre års alder vokste han opp i Nottingham. 

Han fikk sin skuespillerutdanning ved Royal Academy of Dramatic Art (1953–1955).

### Karriere

Han hadde sin profesjonelle scenedebut i 1955 i en oppsetning av *Julius Caesar*. Siden hadde han større roller i stykker som blant annet John Ardens *This Happy Haven* (1960), Alan Ayckbourns *Absent Friends* (1975), John Osbornes *The Entertainer* (1986) og Sheridans *The Rivals* (2011). Hans siste sceneopptreden var som Father Merrin i en sceneversjon av *Exorcisten* (2016–2018).

Han filmdebuterte i en liten birolle i *The Extra Day* (1956) og hadde siden større roller i filmer som *A Day in the Death of Joe Egg* (1972), *The Steal* (1995), *Freebird* (2008), *Lilting* (2014) og *Together* (2018).

Bowles tv-debuterte i en episode av *Armchair Theatre* (1958). Siden hadde han faste roller i serier som *The Crezz* (1976), *Vice Versa* (1981), *Født på solsiden* (1979–1981) (som ble hans store gjennombrudd), *Only When I Laugh* (1979–1982), *The Bounder* (1982–1983), *The Irish R.M.* (1983–1985), *Lytton's Diary* (1985–1986), *Executive Stress* (1987–1988), *Perfect Scoundrels* (1990–1992), *Rumpole of the Bailey* (1978–1992) og *Victoria* (2016–2019). 

Han har i tillegg medvirket i miniserier som blant annet *The Gold Robbers* (1969), *Napoleon and Love* (1974) og *Murder* (2016), samt tv-filmer som blant annet *Isadora Duncan, the Biggest Dancer in the World* (1966), *Stigma* (1977) og *In Love and War* (2001). 

Han hadde utover dette hatt gjesteopptredener i en rekke serier, deriblant *The Protectors* (1964), *ITV Play of the Week* (1961 og 1964), *No Hiding Place* (1964 og 1965), *Emergency-Ward 10* (8 episoder, 1966), *Baronen* (2 episoder, 1966), *Helgenen* (1964 og 1967), *Armchair Theatre* (7 episoder, 1958–1967), *The Avengers* (4 episoder, 1963–1968), *The Persuaders!* (1971), *Crown Court* (3 episoder, 1973), *Public Eye* (1965 og 1975), *Survivors* (1975), *Space: 1999* (1975), *BBC Play of the Month* (1978), *Tales of the Unexpected* (1979), *Holby City* (2003) og *Poirot* (2008).

Bowles ble gift i 1961 med Susan (pikenavn Bennett). De fikk tre barn med sammen.

Han døde av kreft den 17. mars 2022, 85 år gammel.

Referanser
----------

1. ↑   Who's Who, Who's Who UK-ID U8307[Hentet fra Wikidata]
2. ↑   Discogs, Discogs artist-ID 3242139, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 80787, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w69w93xb, besøkt 9. oktober 2017[Hentet fra Wikidata]
5. ↑   The New York Times, Katharine Q. Seelye, «Peter Bowles, Actor in 'To the Manor Born,' Dies at 85», utgitt 18. mars 2022, besøkt 18. mars 2022[Hentet fra Wikidata]
6. ↑   www.bbc.com, besøkt 17. mars 2022[Hentet fra Wikidata]
7. ↑   «Royal Academy of Dramatic Art | Peter Bowles»[Hentet fra Wikidata]
8. ↑  «Peter Bowles». *IMDb*. Besøkt 16. september 2022.
9. 1 2  «Peter Bowles | Theatricalia». *theatricalia.com*. Besøkt 16. september 2022.
10. ↑  Bowles, Peter (6. mai 2010). *Ask Me if I'm Happy: An Actor's Life* **(engelsk)**. Simon and Schuster. ISBN 978-1-84737-768-5.
11. ↑  «Bowles, Peter 1936- | Encyclopedia.com». *www.encyclopedia.com*. Besøkt 16. september 2022.
12. 1 2  «Peter Bowles obituary». *the Guardian* **(engelsk)**. 17. mars 2022. Besøkt 17. september 2022.
13. ↑  Marcus (2001), Laurence. «To The Manor Born». *Television Heaven*. Besøkt 17. september 2022.
14. 1 2  «Peter Bowles, star of TV sitcom To the Manor Born, dies aged 85». *the Guardian* **(engelsk)**. 17. mars 2022. Besøkt 16. september 2022.

Eksterne lenker
---------------

* (en) Peter Bowles på Internet Movie Database Rediger på Wikidata

* (sv) Peter Bowles i Svensk Filmdatabas Rediger på Wikidata

* (da) Peter Bowles på Scope Rediger på Wikidata

* (fr) Peter Bowles på Allociné Rediger på Wikidata

* (en) Peter Bowles på AllMovie Rediger på Wikidata

* (en) Peter Bowles hos Turner Classic Movies Rediger på Wikidata

* (en) Peter Bowles hos The Movie Database Rediger på Wikidata

* (en) Peter Bowles hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs
 |